## 

**OPŠTI USLOVI KORIŠĆENJA USLUGA  
ELEKTRONSKOG BANKARSTVA ZA FIZIČKA LICA**

## I OBLAST PRIMJENE

Opšti uslovi korišćenja usluga elektronskog bankarstva za fizička lica Universal Capital Banke AD Podgorica primjenjuju se u odnosima između Korisnika usluga elektronskog bankarstva (u daljem tekstu: Korisnik) i Universal Capital Banke AD (u daljem tekstu: Banka), prilikom korišćenja usluga elektronskog bankarstva (u daljem tekstu: e-bank usluge), za koje se Korisnik opredijelio popunjavanjem i potpisivanjem Pristupnice.

## II KORISNICI

Korisnici e-bank usluga mogu biti domaća i strana fizička lica, koja u Banci imaju otvoren račun(e).

## III UGOVARANJE

Korisnik e-bank usluga potpisivanjem Pristupnice prihvata primjenu Opštih uslova korišćenja usluga elektronskog bankarstva i važećih akata Banke. Opšti uslovi za korišćenje usluge sastavni su dio Pristupnice i imaju karakter Ugovora. Klijent je upoznat i pristaje na to da Banka vrši obradu njegovih ličnih podataka u cilju preduzimanja radnji koje prethode zaključenju ugovora i radnji u postupku ispunjenja ugovornih obaveza, u skladu sa Zakonom o zaštiti podataka o ličnosti.

## IV NAKNADA

Naknada za korišćenje e-bank usluga Banka naplaćuje zaduživanjem računa Korisnika prema važećoj tarifi Banke. Ako na računu Korisnika nema dovoljno sredstava za naplatu obračunate naknade, Banka ima pravo da naplati zateznu kamatu za period kašnjenja. Potpisivanjem Pristupnice, Vlasnik računa ovlašćuje Banku da za njegov račun i u njegovo ime, vrši obračun i naplatu naknada sa njegovog računa.

## V OBIM USLUGA

Korisnik ima pravo na korišćenje svih navedenih e-bank usluga koje su mu dostupne uz odgovarajući paket.

## VI BEZBJEDNOST

Radi bezbjednosti obavljanja transakcija Korisnik je u zavisnosti od pristupa zaštićen korisničkim imenom i lozinkom i/ili jednokratnim SMS Tan-om. Korisnik je dužan da čuva tajnost svih lozinki koje koristi. Eventualnu štetu nastalu nepridržavanjem ovih odredbi snosi Korisnik.

## VII NALOZI ZA PLAĆANJE

Nalozi za plaćanje i prenos sredstava Korisnika, Banka izvršava u skladu sa propisima, do visine raspoloživih sredstava na računu, uključujući i eventualno dozvoljeno prekoračenje. Banka ne snosi odgovornost u slučaju neizvršenja naloga nastalog zbog greške Korisnika.

## VIII RASPOLAGANJE SREDSTVIMA

Korisnik raspolaže svojim računima kod Banke do visine raspoloživih sredstava na računu. Banka ne snosi odgovornost u slučaju zloupotrebe korisničkog imena i lozinke Korisnika od strane trećeg lica. Banka ne snosi odgovornost ukoliko Korisnik nije u mogućnosti da koristi e-bank usluge usled smetnji u telekomunikacionim kanalima, kao i zbog drugih okolnosti koje su van kontrole Banke. Korisnik snosi sve posledice i štetu koja nastane u slučaju nepridržavanja ovih Opštih uslova korišćenja usluga elektronskog bankarstva.

## IX BLOKADA

Banka ima pravo da, u slučaju da posumnja da postoji zloupotreba, Korisniku privremeno blokira pružanje e-bank usluga i o tome ga obavijesti. Banka ima pravo da obustavi pružanje svih e-bank usluga Korisniku, ukoliko se Korisnik ne pridržava Opštih uslova i ostalih akata Banke. Korisnik može zatražiti privremenu obustavu obavljanja pojedinih e-bank usluga, predajom pisanog zahteva u bilo kojoj filijali Banke.

## X OTKAZ

Korisnik može otkazati e-bank uslugu Banke podnošenjem pisanog zahtjeva u bilo kojoj poslovnici banke. Banka ima pravo da jednostrano obustavi pružanje e-bank usluga ukoliko se Korisnik ne pridržava Opštih uslova i ostalih akata banke.

## XI OBAVJEŠTAVANJE I REKLAMACIJE

O svim promjenama na računu Banka obavještava Korisnika putem izvoda. Banka dostavlja izvod prema utvrđenoj dinamici i na način ugovoren s Korisnikom. Izvod sadrži podatke o obavljenim plaćanjima i služi kao dokaz u slučaju prigovora Korisnika. Korisnik je dužan da provjeri tačnost podataka na izvodu i ukoliko utvrdi neslaganje, da podnese prigovor Banci u što kraćem roku a najkasnije u roku od 8 dana od dana prijema izvoda.

## XII PRELAZNE ODREDBE

Banka zadržava pravo da mijenja Opšte uslove korišćenja. U slučaju izmene Banka će Opšte uslove objaviti na svojoj internet stranici. Izmijenjene Opšte uslove Banka primjenjuje 15 (petnaest) dana od dana objavljivanja na svojoj internet stranici.

## XIII ZAVRŠNE ODREDBE

Sva eventualna sporna pitanja po ovim Opštim uslovima za korišćenje usluge, strane će nastojati riješiti sporazumno, a ukoliko to nisu u mogućnosti, za rješavanje spora je nadležan je sud u Podgorici.

**UNIVERSAL CAPITAL BANK AD PODGORICA**